Document ID: 32013R1414

REGULAMENTUL (UE) NR. 1414/2013 AL CONSILIULUI
din 17 decembrie 2013
privind stabilirea coeficienților corectori aplicabili de la 1 iulie 2013 remunerațiilor funcționarilor, ale agenților temporari și ale agenților contractuali ai Uniunii Europene repartizați în țări terțe
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute de Regulamentul (CEE, Euratom, CECO) nr. 259/68 al Consiliului (1), în special articolul 13 primul paragraf din anexa X,
având în vedere propunerea Comisiei Europene,
întrucât:
(1)
Este necesar să se țină seama de evoluția costului vieții din țările terțe și să se stabilească în mod corespunzător coeficienții corectori aplicabili de la 1 iulie 2013 remunerațiilor care se plătesc funcționarilor, agenților temporari și agenților contractuali ai Uniunii repartizați în țările terțe, în moneda țării de repartiție.
(2)
Coeficienții corectori aplicați unor plăți efectuate în temeiul Regulamentului (UE) nr. 679/2013 al Consiliului (2) pot duce la ajustări retroactive ale remunerațiilor, în sensul majorării sau reducerii acestora.
(3)
Ar trebui să se prevadă plata retroactivă a unor sume în cazul unei majorări a remunerațiilor ca urmare a aplicării noilor coeficienți corectori.
(4)
Ar trebui să se prevadă recuperarea sumelor plătite în plus în cazul unei reduceri a remunerațiilor ca urmare a aplicării noilor coeficienți corectori pentru perioada cuprinsă între 1 iulie 2013 și data intrării în vigoare a prezentului regulament.
(5)
Ar trebui să se prevadă ca orice astfel de recuperare să fie limitată la o perioadă de cel mult șase luni anterioară datei intrării în vigoare a prezentului regulament,
ADOPTĂ PREZENTUL REGULAMENT:
Articolul 1
(1) De la 1 iulie 2013, coeficienții corectori aplicabili remunerațiilor plătite, în moneda țării de repartizare, funcționarilor, agenților temporari și agenților contractuali ai Uniunii repartizați în țări terțe sunt cei prevăzuți în anexă.
(2) Cursurile de schimb utilizate pentru calcularea remunerațiilor respective se stabilesc în conformitate cu Regulamentul (UE, Euratom) nr. 966/2012 al Parlamentului European și al Consiliului (3) și corespund ratelor aplicabile la 1 iulie 2013.
Articolul 2
(1) Instituțiile efectuează plăți retroactive în cazul majorării remunerațiilor ca urmare a aplicării coeficienților corectori prevăzuți în anexă.
(2) Instituțiile efectuează ajustări retroactive ale remunerațiilor în sensul diminuării acestora în cazul reducerii remunerațiilor ca urmare a aplicării coeficienților corectori prevăzuți în anexă pentru perioada cuprinsă între 1 iulie 2013 și data intrării în vigoare a prezentului regulament.
(3) Ajustările retroactive care presupun recuperarea unor sume plătite în plus se limitează la o perioadă de șase luni anterioară datei intrării în vigoare a prezentului regulament. Recuperarea se repartizează pe o perioadă de cel mult 12 luni de la data respectivă.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 2013.

Labels: 9
5
15